Ιερά Μητρόπολις Καλαβρύτων και Αιγιαλείας

Η Ιερά Μητρόπολις Καλαβρύτων και Αιγιαλείας είναι Μητρόπολη της Εκκλησίας της Ελλάδος και η περιφέρειά της αποτελείται από τις δύο πρώην επαρχίες των Καλαβρύτων και της Αιγιαλείας. Η Μητρόπολη υπάρχει με τη σημερινή της μορφή από το 1922.

Μητροπολίτης από τις 13 Οκτωβρίου 2019 είναι ο Ιερώνυμος (Κάρμας).

Iστορικά στοιχεία
Τον Σεπτέμβριο του 1654, επί Πατριαρχίας Παϊσίου Α΄, αποσπάστηκε για πρώτη φορά η Επισκοπή Κερνίτζης από την Μητρόπολη Παλαιών Πατρών και προήχθη σε Αρχιεπισκοπή, υπαγόμενη απευθείας στον Οικουμενικό Θρόνο. Τότε εξελέγη και πρώτος Αρχιεπίσκοπος ο ιερομόναχος Κωνστάντιος.

Την περίοδο της τουρκοκρατίας σχεδόν όλη η περιοχή της σημερινής Μητροπόλεως υπαγόταν στην Επισκοπή Κερνίτζης και Καλαβρύτων με έδρα τα Καλάβρυτα.

Αυτή καταργήθηκε το 1833 και στη θέση της δημιουργήθηκαν με Βασιλικό ΔιάταγμαΕφημερίδα της Κυβερνήσεως, αριθμός φύλλου 38, σελ. 286, 9 Δεκεμβρίου 1833. δύο νέες επισκοπές, η Επισκοπή Κυναίθης με έδρα τα Καλάβρυτα και πρώτο Επίσκοπο τον πρώην Μοσχονήσων Βαρθολομαίο, και η Επισκοπή Αιγιαλείας με έδρα το Αίγιο και με Επίσκοπο τον πρώην Ευδοκιάδος Γρηγόριο Δενδρινό. Με Βασιλικό Διάταγμα στις 17 Ιουλίου 1842Εφημερίδα της Κυβερνήσεως, αριθμός φύλλου 18, τεύχος Α΄, 28 Ιουλίου 1842. η Επισκοπή Αιγιαλείας καταργείται και η περιφέρειά της (επαρχία Αιγιαλείας) προσαρτάται στην Επισκοπή Αχαΐας με έδρα την Πάτρα. Το 1849 με το Βασιλικό διάταγμα της 1 ΦεβρουαρίουΕφημερίδα της Κυβερνήσεως, αριθμός φύλλου 8, σελ. 34, 17 Φεβρουαρίου 1849., η Επισκοπή Κυναίθης μετονομάζεται σε Επισκοπή Καλαβρύτων. Λίγα χρόνια αργότερα  με το Βασιλικό Διάταγμα της 9 Ιουλίου 1852Εφημερίδα της Κυβερνήσεως, αριθμός φύλλου 25, τεύχος Α΄, 10 Ιουλίου 1852. η επαρχία Αιγιαλείας που υπαγόταν εκκλησιαστικά στην Επισκοπή Αχαΐας, αποσπάται από αυτήν και προσαρτάται οριστικά στην Επισκοπή Καλαβρύτων, η οποία και μετονομάζεται πλέον σε Επισκοπή Καλαβρύτων και Αιγιαλείας.

Το 1922 η Επισκοπή Καλαβρύτων και Αιγιαλείας, όπως και όλες οι Επισκοπές της Εκκλησίας της Ελλάδος, προήχθη σε Μητρόπολη με πρώτο Μητροπολίτη τον Τιμόθεο (Αναστασίου).

Επισκοπικός κατάλογος
 Όνομα  Έτη  ΣχόλιαΕπίσκοποι Κερνίτζης και Καλαβρύτων (υπό την Μητρόπολη Παλαιών Πατρών) Παύλος  ~ 10ος αι.  επίσκοπος Νικόλαος (Μαλωταράς)  ~ 1316  επίσκοπος Ματθαίος  ~ 1380 – 1381  μητροπολίτης Ιωάννης  ~ 1510  επίσκοπος Νεόφυτος  ~ 1550 – 1555  επίσκοπος Θεοδόσιος  ~ 1570 – 1578  επίσκοπος Αρσένιος Α΄ ~ 1582 – 1594  επίσκοπος Νεκτάριος  ~ 1594  έξαρχος Γαβριήλ  ~ 1606  επίσκοπος Λεόντιος   Ηλίας   Παρθένιος Β΄ (Λαμπαρδόπουλος)  1612 – 1638  επίσκοπος, α΄ θητεία Παΐσιος  ~ 1634  επίσκοπος Αρσένιος Β΄  ~ 1639 – Σεπτέμβριος 1640  επίσκοπος, α΄ θητεία, καθαιρέθηκε Παρθένιος Β΄ (Λαμπαρδόπουλος)  1641; – 1646;  επίσκοπος, β΄ θητεία Αρσένιος Β΄  ; – Σεπτέμβριος 1654  επίσκοπος, β΄ θητεία, παραιτήθηκε Δανιήλ Α΄  1654 – ;  προεδρεύωνΑρχιεπίσκοποι Κερνίτζης και Καλαβρύτων Κωνστάντιος  Σεπτέμβριος 1654 – ;  αρχιεπίσκοπος Λεόντιος  1690 – 1710  επίσκοπος Ηλίας (Μηνιάτης)  1710 – 1714  επίσκοπος Παρθένιος Γ΄ (Μπάλκουρας)  1714 – ;  επίσκοπος Δανιήλ Β΄  ~ 1725  επίσκοπος Δανιήλ Γ΄  1742 – 1757  πρόεδρος Παρθένιος Δ΄  1757 – 1762  επίσκοπος, α΄ θητεία Αθανάσιος  ~ 1764  επίσκοπος Γαβριήλ (ή Δανιήλ)  ~ 1770  επίσκοπος Παρθένιος Δ΄  ~ 1776;  επίσκοπος, β΄ θητεία Σεραφείμ  ~ 1779  επίσκοπος Κύριλλος  1785 – 1796 επίσκοπος Προκόπιος  1801 – Ιούλιος 1825 †  επίσκοποςΕπίσκοποι Καλαβρύτων και Αιγιαλείας Μελέτιος (Γημαράκης)  Σεπτέμβριος 1828 – 10 Φεβρουαρίου 1830  πρώην Μετρών, τοποτηρητής, μετέπειτα Αχαΐας (1833-1840) Γρηγόριος (Δενδρινός)  21 Νοεμβρίου 1833 – 17 Ιουλίου 1842  επίσκοπος Αιγιαλείας, κατόπιν Αχαΐας Βαρθολομαίος (Πειρούνης)  1844 – 6 Δεκεμβρίου 1861  από Μοσχονησίων, επίσκοπος Κυναίθης ως το 1844, κατόπιν Καλαβρύτων, από 10 Ιουλίου 1852 Καλαβρύτων και Αιγιαλείας. Παραιτήθηκε. Φιλόθεος (Οικονομόπουλος)  25 Δεκεμβρίου 1861 – 10 Αυγούστου 1862 †  πέθανε από γαστρικό πυρετό Ιγνάτιος (Ζερβόπουλος)  30 Ιουλίου 1866 – 8 Αυγούστου 1867  δεν χειροτονήθηκε, η εκλογή του ακυρώθηκε από επόμενη Σύνοδο Ευθύμιος (Αλεξανδρόπουλος)  14 Ιανουαρίου 1868 – 22 Απριλίου 1889 †  Φιλάρετος (Γιαννούλης)  29 Ιουνίου 1901Εφημερίδα Εμπρός φύλλο 25-6-1901, από την Ψηφιακή εθνική βιβλιοθήκη, ανακοίνωση της εκλογής του. Εφημερίδα Εμπρός φύλλο 30-6-1901, από την Ψηφιακή εθνική βιβλιοθήκη, άρθρο για την χειροτονία του σε Επίσκοπο, σελίδα 2. – 2 Μαρτίου 1907 †  Χαρίτων (Κανελλόπουλος)  19 Ιουλίου 1907 – 20 Μαρτίου 1911 †  Τιμόθεος (Αναστασίου)  22 Μαΐου 1912 – 21 Οκτωβρίου 1917  Επίσκοπος Καλαβρύτων και Αιγιαλείας. Κηρύχθηκε έκπτωτος λόγω συμμετοχής του στο ανάθεμα του Βενιζέλου το 1916.  Σωφρόνιος  21 Οκτωβρίου 1917 – 16 Νοεμβρίου 1920  Τοποτηρητής Τιμόθεος (Αναστασίου)  16 Νοεμβρίου 1920 – 1922  Επίσκοπος Καλαβρύτων και Αιγιαλείας. Αποκαταστάθηκε στις 16 Νοεμβρίου 1920 με απόφαση της Πολιτείας.Μητροπολίτες Καλαβρύτων και Αιγιαλείας Τιμόθεος (Αναστασίου)  2 Ιανουαρίου 1923 – 12 Φεβρουαρίου 1931  Αποκαταστάθηκε στις 2 Ιανουαρίου 1923 με απόφαση Μείζονος Συνόδου. Θεόκλητος (Παναγιωτόπουλος)  12 Φεβρουαρίου 1931 – 16 Νοεμβρίου 1944  κατόπιν Πατρών, μετέπειτα Αρχιεπίσκοπος Αθηνών Αγαθόνικος (Παπασταματίου)  13 Οκτωβρίου 1945 – 24 Αυγούστου 1956 †  Γεώργιος (Πάτσης)  8 Νοεμβρίου 1957 – 23 Απριλίου 1978 †  από Θήρας Αμβρόσιος (Λενής)  12 Οκτωβρίου 1978 – 26 Αυγούστου 2019  παραιτήθηκε Ιερώνυμος (Κάρμας) 13 Οκτωβρίου 2019 – σήμερα 

Ιερές Μονές
Ιερά Μονή Πεπελενίτσης
Ιερά Μονή Μεγάλου Σπηλαίου
Ιερά Μονή Αγίου Ιωάννου του Θεολόγου Βερίνου Αιγιαλείας
Ιερά Μονή Αγίας Τριάδος Τραπέζης Αιγιαλείας
Ιερά Μονή Αγίας Τριάδος Ακράτας
Ιερά Μονή Παμμεγίστων Ταξιαρχών Αιγιαλείας
Ιερά Μονή Μακελλαριάς
Ιερά Μονή Αγίων Αποστόλων
Ιερά Μονή Αγίων Θεοδώρων Αροανίας
Ιερά Μονή Αγίας Λαύρας

Ιερά Προσκυνήματα
Ιερό Προσκύνημα Παναγίας Τρυπητής
Ιερό Προσκύνημα Παναγίας Πλατανιωτίσσης

 Αρχιερατικές περιφέρειες 
Η Μητρόπολη Καλαβρύτων και Αιγιαλείας αριθμεί 8 Αρχιερατικές περιφέρεις.

 Την Αρχιερατική περιφέρεια Αιγείρας με Αρχιερατικό Επίτροπο τον Πρωτοπρεσβύτερο π. Χαράλαμπο Καρούζο. 
 Την Αρχιερατική περιφέρεια Ακράτας με Αρχιερατικό Επίτροπο τον Πρωτοπρεσβύτερο π. Σπυρίδωνα Σιαφλά
 Την Αρχιερατική περιφέρεια Αροανίας με Αρχιερατικό Επίτροπο τον Πρωτοπρεσβύτερο π. Ιωάννη Μπαμπίλη
 Την Αρχιερατική περιφέρεια Βοστίτσης με Αρχιερατικό Επίτροπο τον Πρωτοπρεσβύτερο π. Βασίλειο Πετρόπουλο
 Την Αρχιερατική περιφέρεια Διακοπτού με Αρχιερατικό Επίτροπο τον Πρωτοπρεσβύτερο π. Γεώργιο Λυμπέρη
 Την Αρχιερατική περιφέρεια Καλαβρύτων με Γενικό Αρχιερατικό Επίτροπο Καλαβρύτων τον Πρωτοπρεσβύτερο           π. Κωνσταντίνο Μητρόπουλο και Αρχιερατικό Επίτροπο τον Πρωτοπρεσβύτερο π. Χρήστο Μπίρμπα
 Την Αρχιερατική περιφέρεια Κλειτορίας  με Αρχιερατικό Επίτροπο τον Πρωτοπρεσβύτερο π. Νικόλαος Παπαϊωάννου
 Την Αρχιερατική περιφέρεια Συμπολιτείας με Αρχιερατικό Επίτροπο τον Πανοσιολογιώτατο Αρχιμανδρίτης π. Ανδρόνικο Τσαχρίδη

 Μουσεία 
Εκκλησιαστικό Μουσείο Αιγίου
Μουσείο «Ιάκωβος Τσούνης», όπου εκτίθενται πολλά θρησκευτικά, ιστορικά και εθνικά κειμήλια ανάμεσα στα οποία το επιτραχήλιο του μάρτυρα Αγίου Χρυσοστόμου Σμύρνης (οδός Πολυχρονιάδη 8)

Ιδρύματα
Το «Χάνι της Βοστίτσας», όπου προσφέρεται μέριμνα για τους Ιερείς και Αρχιερείς οι οποίοι συνταξιοδοτούμενοι δεν θα είχαν τη δυνατότητα να κατοικήσουν κάπου, ώστε να ζήσουν αξιοπρεπώς τα υπόλοιπα χρόνια της ζωής τους.
Το «Ρουφάγλειο Ενοριακό Κέντρο Ακράτας», έργο από τη δωρεά του καθητητή Σωτηρίου Ρουφογάλη και της συζύγου του Ρενάτας προς την Ιερά Μητρόπολη και τον πρώην Δήμο Ακράτας, με σκοπό να βοηθήσει την πνευματική ανάπτυξη των κατοίκων της ευρύτερης περιοχής.
Το «Παπαδοπούλειο Ενοριακό Πνευματικό Κέντρο» του Ιερού Ναού Ταξιαρχών Αιγίου.
Η «Οικία Κληρικών», για να στεγαστούν Κληρικοί που για διάφορους λόγους δεν μπορούσαν να αποκτήσουν δική τους οικία, με δωρεά του αείμνηστου ιερέα π. Αγγέλου Βαγενά, σε ακίνητο που ανήκει στον Μητροπολιτικό Ναό Παναγίας Φανερωμένης και στο Παρεκκλήσιο του Γενεσίου της Θεοτόκου του Επισκοπείου Αιγίου. Στο υπόγειο, στεγάζεται το στούντιο του ραδιοσταθμού της Ιεράς Μητροπόλεως «ΕΚΚΛΗΣΙΑΣΤΙΚΗ ΔΙΑΚΟΝΙΑ ΚΑΙ ΜΑΡΤΥΡΙΑ».
Το Εκκλησιαστικό Κέντρο Νεότητας Αιγίου «Νέοι Ορίζοντες», που θεμελιώθηκε από τον τότε Υπουργό Προεδρίας της Κυβερνήσεως Κωστή Στεφανόπουλο. Λειτούργησε ως Κέντρο Επαγγελματικής Καταρτίσεως, με Τμήμα Εκπαιδεύσεως Η/Υ, Τμήμα Μηχανογραφημένης Λογιστικής, Τμήμα Εκμαθήσεως Σχεδίου και Τμήμα Γραφιστικής ως Μέσου Επικοινωνίας. Επίσης, λειτουργεί Σχολή Βυζαντινής Αγιογραφίας και Ζωγραφικής, Σχολή Παραδοσιακών Οργάνων, Σχολή Βυζαντινής Μουσικής.
Κατασκηνώσεις Ιεράς Μητροπόλεως - Εκκλησιαστικό Κέντρο Νεότητας «Το Όραμα», βρίσκονται κοντά στην Ιερά Μονή Αγίας Λαύρας (στην τοποθεσία Στέρνα).
Μονάδα Κατακοίτων «Μονάδα Φροντίδας Μη Αυτοεξυπηρετούμενων Ατόμων», στους χώρους του παλιού Ορφανοτροφείου στην πόλη των Καλαβρύτων, όπου λειτουργούν 43 κλίνες ειδικού εξοπλισμού.
«Εκκλησιαστικό Ίδρυμα Αρωγής και Αγωγής Καλαβρύτων».
«Αγάπης Μέλαθρον Άγιος Χαράλαμπος», περιλαμβάνοντας Γηροκομείο και Βρεφονηπιακό Σταθμό, δωρεά της Ιφιγένειας Λυριντζή.
«Καλλιμανοπούλειο Εκκλησιαστικό Διακονικό Κέντρο», που άρχισε να κτίζεται ως Γηροκομείο το έτος 1970 με πρωτοβουλία του Σωματείου «Οι Φίλοι του Γηροκομείου». Στις αρχές του 1979 περιήλθε από δωρεά στην κυριότητα της Ιεράς Μητροπόλεως και διευρύνθηκε ο σκοπός του Ιδρύματος. Προστέθηκε και το Διακονικό Κέντρο για την εξυπηρέτηση ιεραποστολικών και πολιτιστικών δραστηριοτήτων της Μητροπόλεως και φορέων της επαρχίας Καλαβρύτων κι όχι μόνο.

Υποσημειώσεις και παραπομπές
Υποσημειώσεις

Παραπομπές

Πηγές
 Ψωμοπουλάκη Άρτεμις, Τα μοναστήρια της Ιεράς Μητροπόλεως Καλαβρύτων και Αιγιαλείας, Αριστοτέλειο Πανεπιστήμιο Θεσσαλονίκης, Θεολογική Σχολή, Τμήμα Ποιμαντικής και Κοινωνικής Θεολογίας, Θεσσαλονίκη 2009.




Εξωτερικοί σύνδεσμοι
Ιερά Μητρόπολις Καλαβρύτων και Αιγιαλείας, επίσημη ιστοσελίδα
Ιερά Μητρόπολις Καλαβρύτων και Αιγιαλείας, επίσημο ιστολόγιο


Καλαβρυτων